cyanic-selkie/wikianc huggingface dataset:
Βαντάνα Σίβα
Η Βαντάνα Σίβα (γεννημένη στις 5 Νοεμβρίου 1952) είναι Ινδή μελετήτρια, περιβαλλοντική ακτιβίστρια, αγωνίστρια υπέρ της υπεράσπισης τροφίμων και συγγραφέας της εναλλακτικής παγκοσμιοποίησης. Ζει στο Δελχί και έχει γράψει πάνω από 20 βιβλία.
Είναι ηγετικό μέλος και μέλος του διοικητικού συμβουλίου του Διεθνούς Φόρουμ για την Παγκοσμιοποίηση (μαζί με τους Τζέρι Μάντερ, Έντουαρντ Γκόλντσμιθ, Ραλφ Νάντερ, Τζέρεμι Ρίφκιν και άλλους) και σύμβολο του παγκόσμιου κινήματος αλληλεγγύης γνωστό ως κίνημα εναλλακτικής παγκοσμιοποίησης. Έχει υποστηρίξει τη σοφία πολλών παραδοσιακών πρακτικών, όπως προκύπτει από τη συνέντευξη της στο βιβλίο Vedic Ecology (από την Ranchor Prime) που βασίζεται στην Βεδική κληρονομιά της Ινδίας. Είναι μέλος της επιστημονικής επιτροπής του Fundacion IDEAS, της ομάδας προβληματισμού (think tank) του Σοσιαλιστικού Κόμματος της Ισπανίας. Είναι μέλος του Διεθνούς Οργανισμού για μια Συμμετοχική Κοινωνία. Έλαβε το Βραβείο Ορθής Διαβίωσης το 1993, γνωστό και ως "Εναλλακτικό Βραβείο Νόμπελ".
Πρώτα χρόνια
μικρογραφία|262x262εσ|Η Βαντάνα Σίβα στη [[Κολωνία, το 2007]] Η Βαντάνα Σίβα γεννήθηκε στο Ντεχραντούν. Ο πατέρας της ήταν συντηρητής των δασών και η μητέρα της ήταν αγρότισσα με αγάπη για τη φύση. Εκπαιδεύτηκε στο Ναϊνίταλ και το Ντεχραντούν.
Η Σίβα σπούδασε φυσική στο πανεπιστήμιο του Παντζάμπ στο Τσαντίγκαρ. Αποφοίτησε με πτυχίο στις επιστήμες το 1972 και απέκτησε το μάστερ της στις επιστήμες το 1974. Μετά από αυτό εργάστηκε για λίγο στο Κέντρο Ατομικής Έρευνας Μπάμπα πριν μετακομίσει στον Καναδά για να συνεχίσει τις σπουδές τους στο Πανεπιστήμιο του Γκελφ. Το 1978, ολοκλήρωσε και έλαβε το διδακτορικό της στη φιλοσοφία στο Πανεπιστήμιο του Δυτικού Οντάριο, με επίκεντρο τη φιλοσοφία της φυσικής. Η διατριβή της είχε τίτλο "Κρυμμένες μεταβλητές και τοποθεσία στην κβαντική θεωρία", στην οποία συζητούνται οι μαθηματικές και φιλοσοφικές επιπτώσεις θεωριών κρυφών μεταβλητών που δεν εμπίπτουν στην αρμοδιότητα του θεωρήματος του Μπελ.
Παραπομπές
Κατηγορία:Ινδοί επιστήμονες Κατηγορία:Ινδοί φεμινιστές Κατηγορία:Βραβείο Ορθής Διαβίωσης
Μαόνα της Χίου και της Φώκαιας
Η Μαόνα της Χίου και της Φώκαιας (Maona di Chio e di Focea) (1346–1566) ήταν μία μαόνα, που δημιουργήθηκε για να επιβάλλει φόρους για τη Δημοκρατία της Γένουας από το νησί της Χίου και το λιμάνι της Φώκαιας. Η Γένουα πώλησε τα δικαιώματα των φόρων της στη Μαόνα, η οποία συγκέντρωσε κεφάλαια από τους επενδυτές της για να αγοράσει γαλέρες και τελικά να ανακτήσει τη Χίο και τη Φώκαια.
Ιστορία
Οι Γενουατικές αρχές της Χίου και οι Έλληνες υπήκοοί τους (που αποτελούσαν την πλειοψηφία του πληθυσμού του νησιού, το 80%) ήταν υποτελείς της Δημοκρατίας της Γένοβας. Αρχικά, πολλοί από τους συνεργάτες Μαόνας και ως εκ τούτου μέλη της διοίκησης του νησιού ήταν πολίτες, αλλά και κάτοικοι της Γένοβας. Τα μέλη της εταιρείας για δύο και πλέον αιώνες εισέπρατταν τα έσοδα, που προέρχονταν από τους φυσικούς ή οικονομικούς πόρους του νησιού. Σε αντάλλαγμα έπρεπε να πληρώνουν ετήσιο φόρο υποτέλειας στη Γένουα.
Μετά από δύο χρόνια, οι αρχικοί μέτοχοι που ζούσαν στη Γένουα πώλησαν τις μετοχές τους σε κάποιους αποίκους, που ζούσαν ήδη στη Χίο ή σε κάποιους Γενοβέζους πολίτες που μετανάστευσαν στο νησί. Αυτά τα νέα μέλη αποτελούσαν τη Νέα Μαόνα που έγινε επίσης γνωστή στη συνέχεια ως Μαόνα των Τζουστινιάνι. Δεδομένου ότι η Δημοκρατία δεν μπόρεσε να εξαργυρώσει το νησί από τους Τζουστινιάνι, η Χίος παρέμεινε στην κατοχή τους μέχρι την τελική της πτώση στους Τούρκους. Στο μεταξύ, οι Μαονέζοι έπρεπε να πληρώνουν φόρους στη Γένοβα, στον Ρωμαίο Αυτοκράτορα Ιωάννη Ε΄ Παλαιολόγο το 1363 και τελικά στους Οθωμανούς.
Η Δημοκρατία δεσμεύτηκε να εξασφαλίσει αυτούς τους πολίτες από κάθε απώλεια και δεσμεύτηκε, ότι από μέρος των ετήσιων εσόδων του κράτους θα πληρώνει τους τόκους των προκαταβολών τους. Κάθε μέτοχος είχε πληρώσει 400 γενοβέζικες λίβρες. Είχαν εξοπλιστεί 26 γαλέρες από τους πολίτες και 3 από τους ευγενείς. Μετά την επιτυχή κατάκτηση της Χίου, οι πλοιοκτήτες επέστρεψαν στη Γένουα και ζήτησαν το ποσό των 250.000 λιρών για να αποπληρώσουν τα έξοδα της εκστρατείας. Μετά από μακροχρόνιες συζητήσεις, συνήφθη συμφωνία στις 26 Φεβρουαρίου 1347 μεταξύ της Κοινότητας και της ομάδας των πιστωτών της, που εκπροσωπούνταν από τον Γενουάτη ναύαρχο Σιμόνε Βινόζο. Ο σύλλογος αυτός πήρε το όνομα Μαόνα της Χίου. Το χρέος που οφείλονταν στους πλοιοκτήτες αποπληρώθηκε σε μετοχές, ή «luoghi», σε ποσό 203.000 Γενουατικών λιρών.
Αυτό ήταν μικρότερο από ό,τι ζητούσαν οι κυβερνήτες των πλοίων, αλλά παρόλα αυτά απέκτησαν περιουσία και τη διοίκηση της Χίου και της Φώκαιας, πέρα από τα έσοδα που παρείχαν οι «μετοχές». Η λίγο πολύ αναγκαστική καλή προαίρεση των πλοιοκτητών αναπλήρωνε τις ελλείψεις του κράτους, το οποίο στη συνέχεια υποχρεώθηκε να τους παραδώσει τα δημόσια έσοδα για να ανταποκριθεί στις υποχρεώσεις του.
Η Γενουατική οικογένεια των Τζουστινιάνι με τη Μαόνα τους κυβέρνησε τη Χίο, διορίζοντας έναν επίτροπο και διοικώντας 52 στρατιωτικούς Γενουάτες (φυλές από τη Γένουα) στο νησί: αυτά τα χρόνια (1346-1566), το εμπόριο αναβίωσε και το νησί γνώρισε τεράστια ακμή.
Η Μαόνα της Χίου τελείωσε τις δραστηριότητές της το 1566, όταν οι Τούρκοι εισέβαλαν και κατέλαβαν το νησί. Ο σουλτάνος είχε ένα καλό πρόσχημα, για να βάλει τέλος στην κυβέρνηση των Τζουστινιάνι, γιατί το νησί χρησίμευε ως καταφύγιο για τους φυγάδες σκλάβους και ως αναψυχή των Χριστιανών κουρσάρων. Ο ναύαρχος Πιγιαλέ Πασάς το προσάρτησε στην Οθωμανική Αυτοκρατορία.
Εξωτερικοί σύνδεσμοι
Κατηγορία:Δημοκρατία της Γένοβας
Μάζεντ Αμπντουλάχ
Ο Μάζεντ Αχμέντ Αμπντουλάχ (αραβικά: ماجد احمد عبد الله; γεννήθηκε 11 Ιανουαρίου 1959) είναι Σαουδάραβας πρώην ποδοσφαιριστής που αγωνιζόταν ως κεντρικός επιθετικός. Ένας από τους κορυφαίους Ασιάτες ποδοσφαιριστές όλων των εποχών, ψηφίστηκε τρίτος καλύτερος του 20ού αιώνα από την IFFHS, είναι κάτοχος του ρεκόρ διεθνών τερμάτων με 72 της εθνικής ομάδας της Σαουδικής Αραβίας και πρώτος σκόρερ στην ιστορία του πρωταθλήματος της χώρας του.
Βιογραφία
Ο Αμπντουλάχ γεννήθηκε σε αφροσαουδική οικογένεια  στη Τζέντα. Είναι ο δεύτερος γιος της οικογένειας, με πατέρα προπονητή ποδοσφαίρου. Το γεγονός αυτό κέντρισε το ενδιαφέρον του μικρού για το ποδόσφαιρο. Στα μέσα της δεκαετίας του 1960,  η οικογένεια μετακόμισε στην πρωτεύουσα Ριάντ, όπου ο πατέρας του έπιασε δουλειά ως προπονητής της ομάδας νέων της Αλ Νασρ. Στο σχολείο ο μικρός παρακολουθούσε με πάθος τα μεγαλύτερα παιδιά να παίζουν ποδόσφαιρο και αργότερα, εντάχθηκε στη σχολική ομάδα ποδοσφαίρου καθώς και στην ομάδα της γειτονιάς. Ξεκίνησε να παίζει ως τερματοφύλακας αλλά μία μέρα ο επιθετικός της ομάδας απουσίαζε και ο Μάζεντ έπρεπε να τον αντικαταστήσει. Αυτή η αλλαγή θέσης αποδείχθηκε επιτυχημένη καθώς οδήγησε την ομάδα του στη νίκη. Η οικογένειά του μετακόμισε σε άλλη περιοχή και οι γείτονές του σχημάτισαν ομάδα που ονόμασαν "Αλ Ιτιφάκ". Προσπάθησαν να συμμετάσχουν σε κάποια διοργάνωση αλλά το αίτημά τους απορρίφθηκε λόγω του νεαρού της ηλικίας τους. Δεν τα παράτησαν και προκάλεσαν μία από τις καλύτερες ομάδες της γειτονιάς του Ριάντ για μια θέση σε αυτό το τουρνουά. Η Αλ Ιτιφάκ κέρδισε τον αγώνα με 3–1 με τον Αμπντουλάχ να σκοράρει δύο φορές. Η ομάδα συμμετείχε τελικά και κατέκτησε τη διοργάνωση.
Καριέρα συλλόγου
Ένας συμπαίκτης στην Αλ Ιτιφάκ καθώς και ο προπονητής, συνέστησαν τον Αμπντουλάχ στον πρόεδρο της Αλ-Νασρ, Πρίγκιπα Αμπντουλραχμάν Μπιν Σαούντ όπως και ο προπονητής της Αλ-Νασρ που πήγε να δει τον Αμπντουλάχ απροειδοποίητα στο προπονητικό χώρο της Αλ Ιτιφάκ και ζήτησε από τον σύλλογο να τον υπογράψει. Ο Αμπντουλάχ εντάχθηκε επίσημα στην Αλ Νασρ στις 10 Νοεμβρίου 1975.
Πέρασε δύο χρόνια παίζοντας για τις ομάδες νέων προτού προωθηθεί στην ομάδα των μεγάλων. Έκανε το ντεμπούτο του στην ομάδα ανδρών σε φιλικό με τη μαροκινή ομάδα ΦΟΣ Ραμπάτ τον Ιανουάριο του 1977, ενώ σε επίσημο αγώνα στις 20 Ιανουαρίου 1977 από τον πάγκο στον αγώνα πρωταθλήματος με αντίπαλο την Αλ Σαμπάμπ. Στις 18 Μαρτίου σημείωσε το πρώτο του γκολ για την Αλ Νασρ, όταν ευστόχησε με κεφαλιά στον αγώνα πρωταθλήματος με αντίπαλο την Αλ Βέχντα. Μετά από τον τραυματισμό του βασικού επιθετικού, είχε την ευκαιρία να αποδείξει την αξία του. Πέτυχε τρία γκολ στους τελευταίους τρεις αγώνες του πρωταθλήματος απέναντι στην Αλ Σαμπάμπ, την Αλ Αχλί της Τζέντα και τους αντιπάλους του ντέρμπι με την  Αλ Χιλάλ. Στις 5 Μαΐου 1977, ο Αμπντουλάχ σκόραρε δύο φορές στο 4–0 με τη Χάτζερ στο Κύπελλο του Βασιλιά του 1977. Στη συνέχεια σκόραρε δύο φορές εναντίον της Αλ Νάχντα στον γύρο των "16" και σημείωσε το πρώτο γκολ στη νίκη με 2–1 εναντίον της Αλ Κάντσια στους προημιτελικούς. Τελείωσε την πρώτη του σεζόν στην Αλ Νασρ σκοράροντας εννέα γκολ σε δέκα εμφανίσεις. Η δεύτερη σεζόν ξεκίνησε άσχημα, με λίγα γκολ και τραυματισμό αλλά την άνοιξη η κατάσταση βελτιώθηκε με το πρώτο του χατ τρικ στις 2 Μαρτίου στη νίκη 4–0 με αντίπαλο τη Οχόντ. Στις 10 Μαρτίου σημείωσε το δεύτερο χατ τρικ του στην εκτός έδρας νίκη με 3–1 με αντίπαλο την Αλ Ιτιχάντ. Τελείωσε τη σεζόν 1977–78 σημειώνοντας 12 γκολ σε ισάριθμους αγώνες πρωταθλήματος. Την επόμενη χρονιά ήταν για πρώτη φορά πρώτος σκόρερ του πρωταθλήματος με 13 γκολ σε 17 συμμετοχές καθώς και του Κυπέλλου, ενώ το 1979–80 ήρθε και η κατάκτηση του πρώτου τίτλου πρωταθλήματος και τον ίδιο πρώτο σκόρερ για δεύτερη συνεχή φορά με 17 γκολ.
Γουλιέλμος Β΄ του Νεβέρ
Ο Γουλιέλμος Β΄, κόμης του Νεβέρ, (Γαλλική γλώσσα : Guillaume II, πριν το 1089 - 21 Αυγούστου 1148) από τον Οίκο του Νεβέρ ήταν Σταυροφόρος κατά τη Σταυροφορία του 1101 (μετά την Α΄ και πριν τη Β΄). Έγινε κόμης του Νεβέρ & του Ωσέρ (1098 - 1148). Ήταν ο πρωτότοκος γιος του Ρενώ Β΄, κόμη του Νεβέρ & του Ωσέρ και της 2ης συζύγου του Αγνής του Μπωζενσύ. Η μεγαλύτερη, ετεροθαλής αδελφή του Ερμενγάρδη, παντρεύτηκε έναν από τον Οίκο του Κουρτεναί, ήταν κόρη του Ρενώ Β΄ από τον 1ο γάμο του με την Ίντα του Λυόν & του Φορέζ. Ο Γουλιέλμος Β΄ είχε τουλάχιστον δύο μικρότερους αδελφούς: τον Ροβέρτο υποκόμη του Λινύ-λε-Σατώ, που ακολούθησε τον αδελφό του στη Σταυροφορία του 1101 και τον Ούγο, που αναφέρεται μόνο σε ένα καταστατικό του 1144. Το έργο Οι απαρχές και η σύντομη ιστορία της κομητείας του Νεβέρ (Origine et Historia Brevi Nivernensium Comitum) αναφέρει ότι ο Ρενώ Β΄ ήταν συγκυβερνήτης με τον πατέρα του Γουλιέλμο Α΄ και προαπεβίωσε αυτού (5 Αυγούστου 1089).
Ο θάνατος του πατέρα του άφησε τον παππού του Γουλιέλμο Α΄ σαν μοναδικό κόμη του Νεβέρ, όταν αποβίωσε (20 Ιουνίου 1098) τον διαδέχθηκε ο εγγονός του Γουλιέλμος Β΄. Συμμετείχε στην Σταυροφορία του 1101 : ξεκίνησε το έτος αυτό με 15.000 άνδρες, αλλά ο στρατός του απέτυχε να καταλάβει το ισχυρά φρουρούμενο Ικόνιο και σχεδόν εξαλείφθηκε κατά την καταστροφική μάχη στην Ηράκλεια Κύβιστρα. Έφθασε στην Αντιόχεια με ευάριθμους μόνο άνδρες. Έπεισε τον Λουδοβίκο ΣΤ΄ της Γαλλίας να σπάσει την ειρήνη με τον Ερρίκο Α΄ της Αγγλίας και να υποστηρίξει τον Γουλιέλμο Κλίτο (1115). Λίγο μετά φυλακίστηκε από τον Θεοβάλδο των Μπλουά κόμη της Καμπανίας. Συμμετείχε στη "Σύνοδο της Τρουά", που ξεκίνησε στις 14 Ιανουαρίου 1129 και είναι γνωστός για την υποστήριξή του στη Β΄ Σταυροφορία. Πιστευόταν ότι τάφηκε στο Σαρτρέζ, εκεί ο άγιος Βερνάρδος του Κλαιρβώ προσπάθησε να τον εγείρει, αλλά απέτυχε.
Οικογένεια
Νυμφεύτηκε την Αδελαΐδα, αγνώστου καταγωγής και είχε τέκνα:
Μάζεντ Αμπντουλάχ
Διεθνής καριέρα
Ο Αμπντουλάχ είχε αγωνιστεί πέντε φορές με τον σύλλογό του πριν ο Άγγλος προπονητής το 1977 τον συμπεριλάβει στον κατάλογο της ομάδας νέων της Σαουδικής Αραβίας που συμμετείχε στο τουρνουά νέων στο Ιράν. Οδήγησε την ομάδα στη δεύτερη θέση και σκόραρε επτά γκολ σε τρεις αγώνες στο Διεθνές Τουρνουά Νέων της Ταμπρίζ του 1977 και ήταν ο πρώτος σκόρερ του τουρνουά.
Γουλιέλμος Β΄ του Νεβέρ
Πηγές
Κατηγορία:Οίκος του Νεβέρ
Μάζεντ Αμπντουλάχ
Διεθνής καριέρα
Ο Αμπντουλάχ έκανε το ντεμπούτο του στην ομάδα ανδρών της Σαουδικής Αραβίας το 1978 σε φιλικό με αντίπαλο τη πορτογαλική Μπενφίκα, όπου σημείωσε δύο γκολ. Το επίσημο ντεμπούτο του ήταν σε αγώνα με την Κίνα στις 10 Δεκεμβρίου 1978. Εκπροσώπησε την εθνική ομάδα της Σαουδικής Αραβίας σε δύο Ασιατικά Κύπελλα Εθνών (1984, 1988), στα οποία η Σαουδική Αραβία κατέκτησε τον τίτλο. Στον πρώτο μεγάλο τελικό της καριέρας του σκόραρε στον αγώνα με την Κίνα ένα γκολ με εντυπωσιακή ατομική προσπάθεια στη νίκη με 2–0. Στη δεύτερη μεγάλη επιτυχία σημείωσε το μοναδικό γκολ του ημιτελικού με αντίπαλο το Ιράν. Συμμετείχε ακόμα σε πέντε Κύπελλα Κόλπου σκοράροντας και στα πέντε (ακατάρριπτο ρεκόρ), στους Ολυμπιακούς Αγώνες του 1984, όπου σημείωσε το μοναδικό γκολ της εθνικής στη διοργάνωση στον αγώνα με την Ολυμπιακή ομάδα της Βραζιλίας στους Ασιατικούς Αγώνες του 1986 κατακτώντας το ασημένιο μετάλλιο και το Παγκόσμιο Κύπελλο του 1994. Στην προκριματική φάση της διοργάνωσης σημείωσε ένα από τα δύο γκολ της εθνικής στον κρίσιμο αγώνα με το Κουβέιτ (αποτέλεσμα 2–0). Η ικανότητά του να σκοράρει σε κρίσιμους αγώνες ήταν ο λόγος που οι Σαουδάραβες θεατές τον αποκάλεσαν «Ο Χρυσός Ηγέτης» επειδή ήταν πρωταγωνιστής στα σημαντικότερα επιτεύγματα της Σαουδικής Αραβίας για δύο δεκαετίες.
Τον αποκάλεσαν ακόμα και «Αραβικό Κόσμημα» καθώς απέκτησε παγκόσμια φήμη, ειδικά το 1988, χρονιά που έμεινε αξέχαστη στην καριέρα του. Η Σκωτία (2–2), η παγκόσμια πρωταθλήτρια Αργεντινή (2–2), η Βραζιλία (1–4) και η Αγγλία (1–1) δέχτηκαν γκολ από τον Αμπντουλάχ σε ανεπίσημους αγώνες. Αποσύρθηκε από την Εθνική ομάδα μετά το Παγκόσμιο Κύπελλο του 1994 ταλαιπωρούμενος από τραυματισμούς. Σε 117 αγώνες σημείωσε 72 γκολ, επίδοση που παραμένει ρεκόρ τερμάτων για την εθνική ομάδα της χώρας του.
Μια γιορτή αποχώρησης πραγματοποιήθηκε για αυτόν στο διεθνές στάδιο "Κινγκ Φαχντ" στο Ριάντ την Τρίτη 20 Μαΐου 2008 παρουσία πλήθους που ξεπέρασε τους 70.000 θεατές. Και με τη συμμετοχή του ευρωπαϊκού συλλόγου του 20ού αιώνα Ρεάλ Μαδρίτης με όλα τα αστέρια και υπό την ηγεσία του αρχηγού του Ραούλ Γκονζάλες, με το τιμητικό παιχνίδι να ολοκληρώνεται με την νίκη της ομάδας Ελ Νασρ με 4–1. Το τέλος της καριέρας του τον βρήκε να,, έχει σημειώσει 533 γκολ σε επίσημους και φιλικούς αγώνες, ο μόνος Ασιάτης που έχει επιβεβαιωθεί με αριθμό τερμάτων άνω των 500. Μετά την αποχώρησή του από την ενεργό δράση εμφανίστηκε σε πολλά αθλητικά κανάλια ως αθλητικός τεχνικός αναλυτής για πρώτη φορά το 1999, συνεχίζοντας τη δουλειά του ως αναλυτής. Είναι επίσης μέλος της Επιτροπής Εμπειρογνωμόνων της FIFA για την αξιολόγηση και την ανάπτυξη, η οποία ασχολείται με υποθέσεις παικτών από το 2002.
Τίτλοι και διακρίσεις
Αλ Νασρ
Σαουδική Αραβία
Ατομικές διακρίσεις
Εξωτερικοί σύνδεσμοι
Κατηγορία:Σαουδάραβες ποδοσφαιριστές Κατηγορία:Ποδοσφαιριστές Εθνικής Σαουδικής Αραβίας Κατηγορία:Ποδοσφαιριστές Αλ Νασρ Ριάντ Κατηγορία:Ποδοσφαιριστές στους Θερινούς Ολυμπιακούς Αγώνες 1984 Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Ασιατικού Κυπέλλου Εθνών 1984 Κατηγορία:Ποδοσφαιριστές Ασιατικού Κυπέλλου Εθνών 1988 Κατηγορία:Ποδοσφαιριστές Ασιατικού Κυπέλλου Εθνών 1980 Κατηγορία:Ποδοσφαιριστές Ασιατικού Κυπέλλου Εθνών 1992 Κατηγορία:Παίκτες νικητές Ασιατικού Κυπέλλου Εθνών Ποδοσφαίρου Κατηγορία:FIFA Century Club Κατηγορία:Επιθετικοί ποδοσφαιριστές
Κωνσταντίνος Τεσσαρακοντάπηχυς
Ο Κωνσταντίνος Τεσσαρακοντάπηχυς ήταν Βυζαντινός στρατιωτικός διοικητής (στρατηγός) του θέματος της Πελοποννήσου. Σύμφωνα με τον Γενέσιο, ο Τεσσαρακοντάπηχυς ήταν αξιωματούχος κάπου στα πρώτα χρόνια της βασιλείας του Λέοντα ΣΤ΄ (βασίλεψε το 886-912), όταν ο Εμίρης της Κρήτης Αμπού Αμπνταλάχ Ουμάρ ιμπν Σουάιμπ ναυάγησε ανοικτά των ακτών της Πελοποννήσου και συνελήφθη όταν έφτασε στην ακτή.
Παραπομπές
Κατηγορία:Κυβερνήτες του Θέματος Πελοποννήσου Κατηγορία:Βυζαντινοί του 9ου αιώνα
Γιάννης Ξανθόπουλος (σκηνοθέτης)
Ο Γιάννης Ξανθόπουλος (Αθήνα, 1958) είναι Έλληνας σκηνοθέτης.
Βιογραφία
Αφού ολοκλήρωσε τις σπουδές του στη πρωτοβάθμια και δευτεροβάθμια εκπαίδευση, σπούδασε Φυσική στο Πανεπιστήμιο Αθηνών από το 1976 έως το 1981 και σκηνοθεσία από το 1982 έως το 1985, στην Κινηματογραφική σχολή της Ευγενίας Χατζίκου.
Είναι μέλος της Ένωσης Σεναριογράφων Ελλάδος. Αποτελεί μέλος του πειθαρχικού συμβουλίου της ένωσης από το 2007.
Παραπομπές
Κατηγορία:Έλληνες σεναριογράφοι
Θεία Ευχαριστία στην Καθολική Εκκλησία
μικρογραφία|Ένα [[Agnus Dei (liturgy)|Ecce Agnus Dei κατά τη διάρκεια μιας Επίσημης Μεγάλης Τριμελούς Λειτουργίας]] Η Θεία Ευχαριστία στην Καθολική Εκκλησία εορτάζεται ως "η πηγή και κορυφή" της χριστιανικής ζωής. Η Θεία Ευχαριστία λαμβάνει χώρα καθημερινά (εκτός από την Μεγάλη Παρασκευή, όταν η λειτουργία γίνεται τη Μεγάλη Πέμπτη) κατά τη διάρκεια της εορτής της Θείας Λειτουργίας, της ευχαριστιακής λειτουργίας. Ο όρος Θεία Ευχαριστία χρησιμοποιείται επίσης για το ψωμί και το κρασί όταν μεταβιβάζονται (η ουσία τους έχει αλλάξει) όπου σύμφωνα με την καθολική διδασκαλία περιέχεται το σώμα και το αίμα του Ιησού Χριστού. Επίσης η διδασκαλία της Καθολικής Εκκλησίας αναφέρει ότι «Στο Μυστικό Δείπνο, τη νύχτα που προδόθηκε, ο Σωτήρας μας καθιέρωσε την Ευχαριστιακή θυσία του Σώματος και του Αίματος Του».
Το Ευλογημένο Μυστήριο είναι λατρευτικός όρος που χρησιμοποιείται στην Ρωμαιοκαθολική Εκκλησία για να αναφερθεί στο ευχαριστιακό είδος (το Σώμα και το Αίμα του Χριστού).
Παραπομπές
Κατηγορία:Θεία λειτουργία
Αγία Παρασκευή Σερρών
Για συνώνυμους οικισμούς στην Ελλάδα δείτε το λήμμα: Αγία Παρασκευή (αποσαφήνιση)
Η Αγία Παρασκευή (πρώην Ξυλότρο και Ξυλότρος ) είναι πεδινό χωριό του Δήμου Βισαλτίας στην Περιφερειακή Ενότητα Σερρών της Μακεδονίας. Σύμφωνα με την απογραφή του 2011 έχει πληθυσμό 557 κατοίκων.
Γεωγραφία
Η Αγία Παρασκευή είναι κτισμένη με υψόμετρο 20 μέτρων προς τα δυτικά όρια με την Περιφερειακή Ενότητα Θεσσαλονίκης, στα νότια του ποταμού Στρυμόνα. Είναι κτισμένη στον κάμπο των Σερρών, ανάμεσα στα χωριά Τερπνή (ΝΑ.), Νικόκλεια (ΝΔ.) και Σησαμία (Δ.-ΒΔ.). Απέχει 6 χλμ. βορειοδυτικά της Νιγρίτας και 24 χλμ. (οδικά μέσω Λυγαριάς) νοτιοδυτικά της πόλης των Σερρών.
Γενικά και ιστορικά στοιχεία
Το 1900, σύμφωνα με υπολογισμούς του Βούλγαρου συγγραφέα και επιθεωρητή σχολείων Βασίλ Καντσόφ, στο χωριό ζούσαν 460 κάτοικοι, εκ των οποίων οι 260 ήταν Έλληνες και οι υπόλοιποι Κιρκάσιοι μουσουλμάνοι. Κατά την περίοδο του Α΄ Βαλκανικού Πολέμου απελευθερώθηκε από τις ελληνικές δυνάμεις, ωστόσο τον Φεβρουάριο του 1913, κατά τη διάρκεια ένοπλων συνοριακών επεισοδίων μεταξύ των - ακόμη συμμαχικών - στρατιωτικών δυνάμεων της Ελλάδας και της Βουλγαρίας, πέρασε υπό βουλγαρικό έλεγχο. Μετά το ξέσπασμα του Β΄ Βαλκανικού Πολέμου και την ήττα της Βουλγαρίας, επικυρώθηκε μαζί με την υπόλοιπη περιοχή της Νιγρίτας στο ελληνικό κράτος βάσει της συνθήκης του Βουκουρεστίου. Η πρώτη ελληνική απογραφή που διενεργήθηκε το 1913 στα νέα εδάφη κατέγραψε στο χωριό πληθυσμό 358 κατοίκων (186 άνδρες και 172 γυναίκες). Μετά τη Μικρασιατική Καταστροφή και την επακόλουθη ανταλλαγή πληθυσμών ανάμεσα στην Ελλάδα και την Τουρκία εγκαταστάθηκαν στον οικισμό πρόσφυγες από τη Μικρά Ασία και τη Θράκη. Κατά το τελευταίο διάστημα της Κατοχής, συμπεριλήφθηκε στα χωριά δυτικά της Νιγρίτας που βρίσκονταν υπό τον έλεγχο τοπικής δοσιλογικής πολιτοφυλακής, η οποία διαλύθηκε από τον ΕΑΜ/ΕΛΑΣ. Το 1950 το χωριό μετονομάστηκε σε Αγία Παρασκευή.
Διοικητικά αναφέρεται το 1913 ως τμήμα της υποδιοίκησης Νιγρίτης, ενώ με βάση το ΦΕΚ 2Α - 04/01/1920 προσαρτήθηκε στην τότε κοινότητα Αβδαμάλ (Σησαμίας) του νομού Σερρών και μερικά χρόνια αργότερα (1924) ορίστηκε ως έδρα κοινότητας. Κατά τη διάρκεια της Κατοχής που οδήγησε στη διαίρεση του νομού Σερρών ανάμεσα σε γερμανικά και βουλγαρικά κατεχόμενα εδάφη, υπήχθη πρώτα στον νομό Θεσσαλονίκης και στη συνέχεια στον νομό Στρυμώνος. Από την Απελευθέρωση μέχρι και το 1997 ανήκε στην επαρχία Βισαλτίας του νομού Σερρών. Βάσει του Σχεδίου «Καποδίστριας» υπήχθη στον νεοσύστατο δήμο Βισαλτίας, ενώ από το 2011, σύμφωνα με το σχέδιο Καλλικράτης αποτελεί τοπική κοινότητα της δημοτικής ενότητας Βισαλτίας του ομώνυμου δήμου.
Παραπομπές
Κατηγορία:Χωριά του νομού Σερρών Κατηγορία:Δήμος Βισαλτίας
Καβάστου (Επαρχία Τάρτου)
Το Καβάστου είναι χωριό στην επαρχία Λούουνγια της επαρχίας Τάρτου της Εσθονίας, στην αριστερή όχθη του Εμαγιόγκι. Το 2009 το χωριό είχε πληθυσμό 315 κατοίκων.
Το μόνο λειτουργικό καλωδιωτό πλοίο στην Εσθονία διασχίζει τον ποταμό στο Καβάστου. Η πόλη διαθέτει αναμεταδότη μέσων κυμάτων με καλωδιωτό ιστό ύψους 2.249 μέτρων, το οποίο χρησιμοποιείται για την μετάδοση ενός θρησκευτικού προγράμματος στα 1035 kHz με 125 kW.
Εξωτερικοί σύνδεσμοι
Κατηγορία:Πόλεις της Εσθονίας
Παρασκευή και 13: Το Τελευταίο Κεφάλαιο
Η Παρασκευή και 13 Μέρος: Το Τελευταίο Κεφάλαιο (πρωτότυπος τίτλος: Friday the 13th: The Final Chapter) είναι αμερικανική ταινία τρόμου, και ειδικότερα του είδους σλάσερ, του 1984. Σκηνοθετήθηκε από το Τζόσεφ Ζίτο, σε παραγωγή του Φρανκ Μανκούσο Τζ. και με πρωταγωνιστές τους Κόρεϊ Φέλντμαν, Τεντ Ουάιτ, Κίμπερλι Μπεκ και Κρίσπιν Γκλόβερ. Είναι το τέταρτο μέρος της σειράς ταινιών Παρασκευή και 13. Λαμβάνοντας μέρος αμέσως μετά τα γεγονότα του Παρασκευή και 13 Μέρος III, η ιστορία ακολουθεί το θεωρούμενο νεκρό Τζέισον Βόρχις ο οποίος μεταφέρεται στο νεκροτομείο όπου ξαναζωντανεύει και φεύγει. Τότε επιστρέφει στη Κατασκήνωση Κρίσταλ Λέικ για να συνεχίσει τη δολοφονική του μανία, στοχεύοντας μια οικογένεια και μια ομάδα γειτονικών έφηβων.
Η ταινία ήταν αρχικά προγραμματισμένη να κυκλοφορήσει τον Οκτώβριο του 1984, όμως η Paramount μετακίνησε τη κυκλοφορία της ταινίας στις 13 Απριλίου 1984. Με τη κινηματογραφική κυκλοφορία της, η ταινία κέρδισε περίπου 11 εκατομμύρια δολάρια στην πρώτη εβδομάδα κυκλοφορίας και είχε έσοδα 33 εκατομμύρια δολάρια στις Ηνωμένες Πολιτείες με προϋπολογισμό 2,2 εκατομμυρίων δολαρίων, κάνοντας τη ταινία τη τέταρτη επικερδέστερη στη σειρά ταινιών Παρασκευή και 13 με περίπου 9,815,700 εισιτήρια να έχουν πουληθεί. Η ταινία απέσπασε αρνητικές κριτικές σε γενικές γραμμές. Παρά το γεγονός ότι αρχικά προοριζόταν να είναι η τελευταία ταινία, η επιτυχία του Το Τελευταίο Κεφάλαιο παρακίνησε την εταιρεία για ακόμη ένα σίκουελ, το Παρασκευή και 13: Ένα Νέο Ξεκίνημα, ένα χρόνο αργότερα.
Πλοκή
Τη νύχτα μετά τα γεγονότα στο Καταφύγιο Χίγκινς, η αστυνομία ψάχνει το έδαφος και βρίσκει το σώμα του Τζέισον Βόρχις, ο οποίος είναι θεωρούμενα νεκρός, και μεταφέρεται στο νεκροτομείο. Στο νοσοκομείο, ο Τζέισον ξαναζωντανεύει και φεύγει, σκοτώνοντας τον ιατροδικαστή Άξελ και τη νοσηλεύτρια Μόργκαν με αντικείμενα που βρήκε μέσα στο δωμάτιο. Την επόμενη ημέρα, μια ομάδα έφηβων κατευθύνεται στη Κρίσταλ Λέικ για το Σαββατοκύριακο. Η παρέα αποτελείται από τον Πολ, τη σύντροφο του, Σαμ, την άπειρη Σάρα, το σύντροφο της, Ντουγκ, το κοινωνικά αδέξιο Τζίμι και το πλακατζή Τεντ. Στη διαδρομή, η παρέα περνάει από τη ταφόπλακα της Πάμελα Βόρχις και από έναν άνθρωπο που έκανε ωτοστόπ, ο οποίος σύντομα δολοφονήθηκε από το Τζέισον.
Οι έφηβοι φτάνουν και συναντούν τη γειτόνισσα Τρις Τζάρβις, το δωδεκάχρονο αδερφό της, Τόμι, και το σκύλο της οικογένειας, Γκόρντον. Ενώ πήγαιναν μια βόλτα την επόμενη ημέρα, η παρέα συναντά τις δίδυμες Τίνα και Τέρι, και πηγαίνουν για κολύμπι χωρίς ρούχα. Η Τρις και ο Τόμι βρέθηκαν μπροστά στη σκηνή και η Τρις δέχεται μια πρόσκληση για ένα πάρτι που θα γινόταν το βράδυ. Αργότερα, όταν το αυτοκίνητο τους χάλασε, η Τρις και ο Τόμι δέχονται τη βοήθεια ενός νεαρού με το όνομα Ρομπ. Τον φέρνουν στο σπίτι τους, όπου συναντά τη μητέρα τους και ο Τόμι του δείχνει αρκετές μάσκες τεράτων που έφτιαξε ο ίδιος πριν ο Ρομπ βγει για να κάνει κάμπινγκ.
Αφού κοιμήθηκε με τη Τίνα, ο Τζίμι πηγαίνει στο κάτω όροφο για να πιει ένα ποτήρι κρασί, αλλά ο Τζέισον τον δολοφονεί. Η Τίνα κοιτάει από το πάνω όροφο το παράθυρο όμως ο Τζέισον τη πετάει από το παράθυρο και εκείνη πεθαίνει πέφτοντας πάνω σε ένα αυτοκίνητο. Ενώ βρίσκεται υπό την επήρεια ουσιών, ο Τεντ βλέπει ταινίες ερωτικού περιεχομένου σε ένα προβολέα ταινιών και ο Τζέισον τον σκοτώνει με ένα αιχμηρό αντικείμενο. Ο δολοφόνος τότε κατευθύνεται στο πάνω όροφο όπου ο Ντουγκ και η Σάρα τελείωσαν τη σεξουαλική τους συνεύρεση στη ντουζιέρα. Όταν η Σάρα φεύγει, ο Τζέισον δολοφονεί το Ντουγκ μέσα στο μπάνιο. Όταν η Σάρα βλέπει το πτώμα του Ντουγκ ουρλιάζει και προσπάθησε ανεπιτυχώς να ξεφύγει από το Τζέισον.
Ανησυχώντας για την ασφάλεια του μικρού Τόμι, η Τρις και ο Ρομπ επιστρέφουν στο σπίτι. Πηγαίνουν να ερευνήσουν στο διπλανό σπίτι και ανακαλύπτουν τα πτώματα των έφηβων. Ο Γκόρντον διαφεύγει και ο Τζέισον δολοφονεί το Ρομπ στο υπόγειο καθώς η Τρις τρέχει προς το σπίτι, έχοντας πάρει μαζί της το μεγάλο μαχαίρι του Ρομπ. Εκείνη και ο Τόμι προσπαθούν να φράξουν το σπίτι, όμως ο Τζέισον μπαίνει και τους κυνηγά μέχρι το δωμάτιο του Τόμι. Η Τρις παρασύρει το Τζέισον έξω από το σπίτι και διαφεύγει, όμως αργότερα γύρισε στο σπίτι και σοκαρίστηκε όταν συνειδητοποίησε πως ο Τόμι είχε παραμείνει εκεί. Η Τρις διαισθάνεται το Τζέισον πίσω της και προσπαθεί να τον αντιμετωπίσει με το μεγάλο μαχαίρι, όμως κατατροπώνεται. Ο Τόμι, έχοντας μεταμφιεστεί ώστε να μοιάζει με το Τζέισον σε μικρή ηλικία, του αποσπά τη προσοχή αρκετά ώστε η Τρις να τον χτυπήσει. Ωστόσο το χτύπημα της απλώς ρίχνει κάτω τη μάσκα του. Καθώς η Τρις στέκεται τρομοκρατημένη απέναντι από το παραμορφωμένο πρόσωπο του, ο Τόμι παίρνει το μαχαίρι και χτυπάει το Τζέισον στο κεφάλι με αποτέλεσμα να πέσει κάτω. Όταν ο Τόμι παρατηρεί πως τα δάχτυλα του Τζέισον κουνιόνταν, συνέχισε να τον χτυπάει φωνάζοντας του να πεθάνει, ενώ η Τρις ούρλιαζε το όνομα του Τόμι, προτρέποντας τον να σταματήσει.
Στο νοσοκομείο, η Τρις δέχεται μια επίσκεψη από το Τόμι. Εκείνος τρέχει, την αγκαλιάζει και κοιτάζει επίμονα τη κάμερα με ένα διαταραγμένο βλέμμα.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1984 Κατηγορία:Αγγλόφωνες ταινίες Κατηγορία:Ταινίες τρόμου σλάσερ Κατηγορία:Ταινίες exploitation Κατηγορία:Ταινίες του Παρασκευή και 13 Κατηγορία:Ταινίες παραγωγής Paramount Pictures Κατηγορία:Αμερικανικές εφηβικές ταινίες Κατηγορία:Ταινίες γυρισμένες στην Καλιφόρνια Κατηγορία:Ταινίες σίκουελ Κατηγορία:Ταινίες τρόμου Κατηγορία:Αμερικανικές ταινίες τρόμου Κατηγορία:Αμερικανικές θρίλερ ταινίες Κατηγορία:Αμερικανικές θρίλερ ταινίες τρόμου
Η Σκοτεινή Πλευρά της Αγάπης
Η Σκοτεινή Πλευρά της Αγάπης (Πρωτότυπος τίτλος: Φωτογραφίζοντας την Πατρίτσια), (ιταλικά: Fotografando Patrizia). είναι μια ιταλική ερωτική δραματική ταινία του 1984 σε σενάριο και σκηνοθεσία του Σαλβατόρε Σαμπέρι και πρωταγωνιστούν η Μόνικα Γκουεριτόρε και ο Λόρενζο Λένα.
Η ταινία ασχολείται με ένα θέμα ταμπού της κοινωνίας που είναι η αιμομιξία και γι' αυτό απαγορεύτηκε η προβολή της σε ανηλίκους κάτω των 14 ετών.
Υπόθεση
Ο δεκαεξάχρονος Εμίλιο (Λόρενζο Λένα), ορφανός από τους δύο γονείς του, ζει μόνος στην Chioggia με την παλιά και πιστή οικονόμο του. Μετά το θάνατό της, η Πατρίτσια (Μόνικα Γκουεριτόρε) (η 25χρόνη αδελφή του Εμιλιο) επιστρέφει στο σπίτι της, πουλώντας την ευημερούσα εταιρεία μόδας που κατείχε.
Στην αρχή, η δουλειά της Πατρίτσια είναι να φροντίζει τον αδελφό της, αλλά συνεχώς η ίδια απομακρύνεται από κάθε ψυχαγωγία, διασκέδαση και κοινωνική ζωή.
Η Πατρίτσια, μόλις ανακαλύψει την νοσηρή προσκόλληση του Εμίλιο σε αυτήν (που μαρτυρείται από τον ενθουσιασμό με τον οποίο ο Εμίλιο βλέπει τα  γυμνά πόδια της αδελφής του  ακριβώς έξω από το ντους), προσπαθεί πρώτα να βρει ένα κορίτσι για τον αδελφό της, αλλά τότε, νιώθοντας ζήλεια για την κοπέλα αυτή η ίδια αποφασίζει να εγκαταλείψει τον εαυτό της σε αυτήν την νοσηρή κατάσταση.
Ρίο Γκράντε (Παρανά ποταμός)
Ο Ρίο Γκράντε (πορτογαλικά: Rio Grande) είναι ποταμός της Βραζιλίας στη Νότια Αμερική. Πηγάζει από τα Όρη Μαντικέιρα της πολιτείας Μίνας Ζεράις και ρέει προς την ενδοχώρα, δυτικά-βορειοδυτικά. Η κάτω πορεία του οριοθετεί ένα τμήμα των συνόρων μεταξύ των πολιτειών Μίνας Ζεράις και Σάο Πάολο. Στα πολιτειακά σύνορα με το Μάτο Γκρόσο ντο Σουλ, μετά από 1.090 χλμ., ενώνετε με τον ποταμό Παραναΐμπα για να σχηματίσουν τον ποταμό Παρανά.
Η λεκάνη απορροής του Ρίο Γκράντε ανήκει στη λεκάνη απορροής του ποταμού Παρανά. Έχει συνολική έκταση 143.000 τ.χλμ., εκ των οποίων 86.500 τ.χλμ. βρίσκονται εντός της πολιτείας Μίνας Ζεράις, το οποίο ισοδυναμεί με το 17,8% του εδάφους της πολιτείας. Τα φράγματα που υπάρχουν στον Ρίο Γκράντε είναι υπεύθυνα για το 67% περίπου της ενέργειας που παράγεται στην πολιτεία.
Παραπομπές
Κατηγορία:Ποταμοί της Βραζιλίας
Σάντρο Περτίνι
Ο Σάντρο Περτίνι (Στέλλα, Λιγουρία, Σαβοΐα, 25 Σεπτεμβρίου 1896 - Ρώμη, 24 Φεβρουαρίου 1990 ) ήταν Ιταλός δημοσιογράφος, αντιστασιακός και σοσιαλιστής πολιτικός, πρόεδρος της Ιταλικής Δημοκρατίας από το 1978 έως το 1985. Στα νεανικά του χρόνια συμμετείχε στον Α' Π.Π. όπου διακρίθηκε και τιμήθηκε για τη γενναιότητά του, ενώ σπούδασε πολιτικές επιστήμες. Ακολούθως αγωνίστηκε κατά του φασισμού του καθεστώτος του Μπενίτο Μουσολίνι, συνελήφθη, φυλακίστηκε και εξορίστηκε. Μετά της πτώση της φασιστικής κυβέρνησης ο Περτίνι εντάχθηκε στην Ιταλική αντίσταση και αγωνίστηκε εναντίον των ναζί. Πιάστηκε αιχμάλωτος από τους Γερμανούς, όμως απελευθερώθηκε από τους συναγωνιστές του. Μετά τη λήξη του πολέμου και την κατάργηση της βασιλείας, ο Περτίνι συμμετείχε στο σχεδιασμό του νέου Συντάγματος. Επίλεκτο μέλος του Ιταλικού Σοσιαλιστικού Κόμματος, ο Περτίνι διακρίθηκε για την ανεξαρτησία των λόγων του. Αφού υπηρέτησε ως μέλος της Βουλής των Αντιπροσώπων, τελικά σε ηλικία 81 ετών (1978) εκλέχτηκε Πρόεδρος της Δημοκρατίας, το ύπατο αξίωμα της χώρας του. Παρά τη μεγάλη του ηλικία, αποδείχτηκε ιδιαίτερα δραστήριος, αναλαμβάνοντας σημαντικές διεθνείς πρωτοβουλίες. Το Δεκέμβριο του 1988 τιμήθηκε με το βραβείο (μετάλλιο) ειρήνης "Otto Hahn". Προηγούμενα (1986) του είχε απονεμηθεί το "Μετάλλιο της Ελευθερίας". Υπήρξε, επίσης, ένθερμος φίλος του αθλητισμού, με πιο γνωστή την παρουσία του και τη συμμετοχή στους πανηγυρισμούς για την κατάκτηση του Παγκοσμίου Κυπέλλου του 1982 (στην Ισπανία) από την Εθνική Ομάδα της Ιταλίας.
Παραπομπές
Κατηγορία:Ιταλοί πολιτικοί Κατηγορία:Πρόεδροι της Ιταλικής Δημοκρατίας Κατηγορία:Αντικαπιταλιστές
Κάντις Μισέλ
Η Κάντις Μισέλ Μπέκμαν (γεννημένη στις 30 Σεπτεμβρίου 1978), γνωστή ως Κάντις Μισέλ, είναι αμερικανίδα μοντέλο, ηθοποιός και πρώην επαγγελματίας παλαίστρια, γνωστή για την συμμετοχή της στο WWE.
Μετά από χρόνια εργασίας ως ηθοποιός και ως μοντέλο, η Κάντις Μισέλ προσλήφθηκε από το WWE το 2004, αφού συμμετείχε στο WWE Diva Search. Έξω από την πάλη, θεωρείται σύμβολο του σεξ και είναι γνωστή ως το κορίτσι της Go Daddy, καθώς παίζει στις ετήσιες διαφημίσεις της εταιρείας κατά τη διάρκεια του Σούπερ Μπόουλ. Έκανε επίσης μια γυμνή φωτογράφιση για λογαριασμό του εξώφυλλου του Playboy του Απριλίου 2006. Στο Vengeance το 2007, νίκησε τη Μελίνα Πέρες κερδίζοντας το πρώτο της Πρωτάθλημα Γυναικών WWE. Έγινε η πρώτη πρώην διαγωνιζόμενη του Diva Search που κέρδισε τίτλο του WWE. Έλυσε το συμβόλαιό της με το WWE στις 19 Ιουνίου 2009. Επέστρεψε στο WWE στο επεισόδιο Raw Reunion στις 22 Ιουλίου 2019 και έγινε η δεύτερη γυναίκα που κέρδισε το WWE 24/7 Championship.
Δολοφόνος για μίσθωση
Το Δολοφόνος για μίσθωση (πρωτότυπος τίτλος: This Gun for Hire) είναι ένα αστυνομικό φιλμ νουάρ αμερικανικής παραγωγής του 1942 σε σκηνοθεσία Φρανκ Τατλ και σενάριο των Άλμπερτ Μαλτζ και Γουόλτερ Μπέρνετ, βασισμένο στο μυθιστόρημα του 1936 Ένα όπλο για πούλημα του Γκράχαμ Γκριν. Πρωταγωνιστούν ο Άλαν Λαντ, η Βερόνικα Λέικ και ο Ρόμπερτ Πρέστον.
Η ταινία αποτελεί το ντεμπούτο του Άλαν Λαντ σε πρωταγωνιστικό ρόλο και είναι η πρώτη από τις τέσσερις συνεργασίες του με τη Βερόνικα Λέικ. (οι άλλες τρεις είναι Το γυάλινο κλειδί (1944), Η γαλάζια ντάλια (1946), και Σαϊγκόν (1948).
Πλοκή
Στο Σαν Φρανσίσκο, ο Φίλιπ Ρέιβεν, ένας αμειβόμενος δολοφόνος, προσλαμβάνεται από τον Γουίλαρντ Γκέιτς για να σκοτώσει τον φαρμακοποιό και εκβιαστή Αλμπερτ Μπέικερ, και να ανακτήσει μια κλεμμένη χημική φόρμουλα. Ο Ρέιβεν μετά την δολοφονία συναντάται με τον εργοδότη του για να του παραδώσει τα έγγραφα της φόρμουλας και να πληρωθεί. Ο Γκειτς ο οποίος είναι διευθυντής εταιρείας χημικών, όμως τον πληρώνει με σημαδεμένα τραπεζογραμμάτια και στην συνέχεια επισκέπτεται το αστυνομικό τμήμα καταγγέλοντας τον Ρέιβεν ώστε η αστυνομία να τον συλλάβει. Ο Ρέιβεν μαθαίνει για την εξέλιξη αυτή καθώς και για την επικυρύξη του για 5000 δολάρια και αποφασίζει να εκδικηθεί τον Γκέιτς και τον άγνωστο αφεντικό του.
Ο αστυνομικός ντετέκτιβ Μάικλ Κρέιν, ο οποίος ταξιδεύει στο Σαν Φρανσίσκο για να επισκεφθεί τη φίλη του, την τραγουδίστρια νυχτερινών κέντρων Έλεν Γκράχαμ, αναλαμβάνει αμέσως την υπόθεση. Εντιπίζει και καταδιώκει τον Ρέιβεν, αλλά ο δολοφόνος καταφέρνει και ξεφεύγει. Εν τω μεταξύ, ο Γκέιτς προσλαμβάνει την Έλεν για να εργαστεί στο νυχτερινό κέντρο διασκέδασης του στο Λος Άντζελες για να τραγουδά και εκτελεί μαγικά κόλπα. Στη συνέχεια, η Γκράχαμ μεταφέρεται από εναν οδηγό σε μια ανεπίσημη συνάντηση με τον γερουσιαστή Μπάρνετ, όπου μαθαίνει ότι ο Γκειτς και η Nitro Chemical βρίσκονται υπό έρευνα ως ύποπτοι προδοσίας και στρατολογείται για να κατασκοπεύει τον Γκέιτς.
Εκείνο το απόγευμα, ο Γκέιτς προσκαλεί την Έλεν στο αρχοντικό του στο Χόλυγουντ, όπου ο σοφέρ του, Τόμι την χτυπάει και στην συνέχεια την δένει και την φιμώνει. Ο Κρειν μαθαίνει από έναν φίλο της Έλεν στο κλαμπ που βρίσκεται η ίδια, πηγαίνει στο αρχοντικό του Γκειτς ψάχνοντας την, αλλά ο Γκειτς έχει ήδη φύγει. Ο Τόμι λέει στον Κρειν ψευδώς ότι η Έλεν έχει φύγει πριν από δύο ώρες. Ενώ ο Κρέιν ρωτά τον Τόμι και κάνει ένα τηλεφώνημα στο ξενοδοχείο της Έλεν, ο Ρέιβεν φτάνει εκεί και κρύβεται έξω, όπου βλέπει τον Τόμι να αρπάζει το πορτοφόλι της Ελεν και να το πετά έξω, για να μην το δει ο Κρέιν. Ο Ρειβεν συνειδητοποιεί ότι η Έλεν κινδυνεύει.
Αφότου ο Κρειν φεύγει, ο Ρέιβεν χτυπά τον Τόμι όταν ο σοφέρ αρνείται ότι η Ελεν είναι ακόμα εκεί. Ο Ρειβεν ψάχνει το σπίτι και βρισκει την Ελεν μέσα σε μια ντουλάπα και τη σώζει. Ο Τόμι ανακτά τις αισθήσεις του και ενημερώνει τον Γκέιτς στο κλαμπ του, όπου ο Κραν έφτασε μαζί του.
Ο Ρειβεν και η Έλεν έρχονται αντιμέτωποι με την αστυνομία καθώς μπαίνουν στο κλαμπ, οπότε ο Ρειβεν αποφασίζει και παίρνει ως όμηρο την Ελεν. Απομακρύνονται από το κλαμπ και κρύβονται σε ένα παλιό κτίριο του σιδηροδρόμου, όπου η αστυνομία όμως τους εντοπίζει αλλά περιμένει να έρθει το φως της ημέρας για να συλλάβει τον Ρειβεν.
Ο Ρέιβεν αποκαλύπτει στην Έλεν ότι ήταν ορφανός σε νεαρή ηλικία και μεγάλωσε από μια βιαία θεία του. Μια μέρα, έσπασε τον καρπό του ενώ τον χτυπούσε και τη σκότωσε, όπου και φυλακίστηκε σε ενα αναμορφωτήριο. Η Ελεν του αποκαλύπτει ότι η χημική φόρμουλα που κατέχει είναι για την παρασκευή ενός δηλητηριώδους αερίου που η Nitro πωλεί στους Ιάπωνες και παρακαλεί τον Ρειβεν να αποσπάσει μια υπογεγραμμένη ομολογία αντί να σκοτώσει τον Γκέιτς. Η Έλεν βοηθάει τον Ρέιβεν να ξεφύγει από την αστυνομία, ελπίζοντας ότι έκανε έκκληση στον πατριωτισμό του. Ωστόσο, ο Ρειβεν παραβιάζει την υπόσχεσή του και σκοτώνει έναν αστυνομικό που σχεδόν κατάφερε να τον συλλάβει.
Ο Ρειβεν καταφέρνει και φτάνει στην Nitro Chemical όπου πραγματοποιεί οι υπάλληλοί της συμμέτεχουν σε μια άσκηση και φορούν μάσκες αερίου, κρύβοντας τα πρόσωπά τους. Ο Γκέιτς ανήσυχος διατάζει τον Τόμι να φυλάει την πόρτα του. Ο Τόμι εντοπίζει τον Ρειβεν και τον κυνηγά, αλλά εκεινος τον χτυπά. Ο Ρέιβεν μεταμφιέζεται με τη στολή του Τόμι και φορώντας τη μάσκα αερίου εκπλήσει τον Γκέιτς, αναγκάζοντάς τον να τον μεταφέρει στον πρόεδρο της εταιρείας, Άλβιν Μπρούστερ, τον πρωταγωνιστή της προδοσίας. Ο Ρειβεν αμπαρώνεται μαζί τους όταν φτάνουν η αστυνομία και η Έλεν, και τους εξαναγκάζει να υπογράψουν ομολογία. Ο Μπρούστερ πεθαίνει από καρδιακή προσβολή ενώ προσπαθεί να σκοτώσει τον Ρέιβεν, ο οποίος στη συνέχεια σκοτώνει τον Γκέιτς. Ο Κρειν κατεβαίνει στον όροφο από το εξωτερικό του κτιρίου χρησιμοποιώντας έναν ανελκυστηρα και ανταλλάσσει πυρά με τον Ραβέν, τραυματίζοντάς τον. Ο Ρειβεν αρπάζει την ευκαιρία και σκοτώνει τον Κρειν όταν βλέπει την Ελεν να βοηθά τον ντετέκτιβ. Άλλοι αστυνομικοί πυροβολούν θανάσιμα τον Ρέιβεν, αλλά ζει αρκετά ώστε να βεβαιωθεί η Έλεν ότι δεν την πρόδωσε και ότι κατάφερε να πάρει την ομολογία.
Παραγωγή
Το μυθιστόρημα του Γκράχαμ Γκριν Ένα όπλο για πούλημα δημοσιεύθηκε στις ΗΠΑ το 1936, και αρκετά κινηματογραφικά στούντιο θεωρούσαν ότι απέκτησαν τα δικαιώματα για το βιβλίο. Αυτά περιελάμβαναν την 20th Century Fox και την Paramount Pictures. Η Paramount αγόρασε τα δικαιώματα το 1936 και ανακοίνωσε την Γκέρτρουντ Μίκαελ ως πιθανή πρωταγωνίστρια. [5] Αργότερα εκείνο το έτος, το cast ανακοινώθηκε με τους Ακίμ Ταμίροφ, Ρέι Μίλαντ και Άιντα Λουπίνο, με τον Dore Schary να γράφει το σενάριο. Ωστόσο, η ταινία δεν δημιουργήθηκε παρά μόνο το το 1941, με τον Φρανκ Τατλ να διορίζεται ως σκηνοθέτης. Η πλοκή του βιβλίου διατηρήθηκε ουσιαστικά αμετάβλητη, ενώ ο τόπος που διαδραματίζεται η υπόθεση μετακινήθηκε από τον αρχικό Ευρωπαϊκό και Βρετανικό στις Ηνωμένες Πολιτείες.
Εξωτερικοί σύνδεσμοι
Κατηγορία:Ταινίες του 1942 Κατηγορία:Φιλμ νουάρ Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Φρανκ Τατλ Κατηγορία:Ταινίες γυρισμένες στο Λος Άντζελες Κατηγορία:Αμερικανικές ασπρόμαυρες ταινίες Κατηγορία:Αμερικανικές αστυνομικές θρίλερ ταινίες Κατηγορία:Ταινίες βασισμένες σε βρετανικά μυθιστορήματα Κατηγορία:Αμερικανικές αστυνομικές δραματικές ταινίες Κατηγορία:Ταινίες παραγωγής Paramount Pictures Κατηγορία:Ταινίες παραγωγής Universal Pictures Κατηγορία:Ταινίες τοποθετημένες στο Σαν Φρανσίσκο Κατηγορία:Ταινίες τοποθετημένες στο Λος Άντζελες
Μοντέρ Γκορόμπ
δεξιά|μικρογραφία|220x220εσ|Στενή επάνω άποψη του Μοντέρ ΓκορόμπΤο Μοντέρ Γκορόμπ ή Η Περηφάνια Μας είναι γλυπτό που βρίσκεται μπροστά από το κτίριο της Βεγγαλικής Ακαδημίας στη Ντάκα του Μπαγκλαντές. Είναι αφιερωμένο στη μνήμη εκείνων που σκοτώθηκαν κατά τη διάρκεια των διαδηλώσεων του Βεγγαλικού Γλωσσικού Κινήματος το 1952, όταν διαδηλωτές που ζητούσαν την καθιέρωση της βεγγαλικής ως κρατική γλώσσα στο Ντομίνιον του Πακιστάν σφαγιάστηκαν από τη Πακιστανική Αστυνομία.
Φρανσίσκο Χέντο
Βιογραφία
Έκανε ντεμπούτο στο ισπανικό πρωτάθλημα με την Ράθινγκ Σανταντέρ την αγωνιστική περίοδο 1952–53. Τον επόμενο χρόνο, υπέγραψε με τη Ρεάλ Μαδρίτης και έγινε ένας από τους κορυφαίους παίκτες στην ιστορία του συλλόγου, φορώντας τη φανέλα με το νούμερο 11. Συνολικά για την ομάδα της ισπανικής πρωτεύουσας αγωνίστηκε για 18 χρόνια σε 600 επίσημες συναντήσεις σημειώνοντας 182 τέρματα.
Μοντέρ Γκορόμπ
Εγκαίνια
Ο Φαχρουντίν Αχμέτ, επικεφαλής της προσωρινής κυβέρνησης, εγκαινίασε το μνημείο την πρώτη μέρα του Φεβρουαρίου του 2007, κατά το άνοιγμα της Έκθεσης βιβλίου Εκουσέι.
Βανέσα Μπορν
Πρώτα χρόνια
Η Καμέλα είναι κόρη οικογένειας σαμοανής, πολωνικής, κινεζικής, γερμανικής και ιρλανδικής καταγωγής. Είναι απόφοιτος του Λυκείου Τσαπαράλ και του Πολιτειακού Πανεπιστημίου της Αριζόνας. Εργάστηκε ως παρουσιάστρια για το Fox Sports Arizona, ως χορεύτρια των Φοίνιξ Σανς και ως μαζορέτα των Αριζόνα Κάρντιναλς πριν ακολουθήσει επαγγελματική σταδιοδρομία στη πυγμαχία.
Knokx Pro Entertainment (2016)
Η Καμέλα προπονήθηκε από τους Ρίκισι και Γκάνγκρελ στην Knokx Pro Entertainment. Έκανε το ντεμπούτο της στο ρινγκ στις 26 Μαρτίου 2016 με το πραγματικό της όνομα.
NXT (2016–σήμερα)
Στις 12 Απριλίου 2016 ανακοινώθηκε ότι η Καμέλα υπέγραψε με το WWE, όπου ανατέθηκε στο Κέντρο Απόδοσης του WWE στο Ορλάντο της Φλόριντας. Έκανε το ντεμπούτο της στο WWE NXT λίγο αργότερα σε ζωντανή εκπομπή, υπό το πραγματικό της όνομα. Το τηλεοπτικό της ντεμπούτο έλαβε χώρα στο επεισόδιο του NXT της 5ης Οκτωβρίου 2016, εργαζόμενη ως ενισχυόμενο ταλέντο, όπου ηττήθηκε από την Πέιτον Ρόις. Έκανε άλλη μια εμφάνιση στο NXT στις 19 Οκτωβρίου, όπου ηττήθηκε από την Νίκι Κρος. Η απόφαση αναιρέθηκε αργότερα επειδή η Κρος συνέχισε να επιτίθεται στη Καμέλα. Στις 28 Ιουνίου 2017 η Καμέλα επέστρεψε στην τηλεόραση υπό το νέο ψευδώνυμο Βανέσα Μπορν, όπου κέρδισε την Τζέιμι Χάτσεϊ σε ένα προκριματικό αγώνα του Mae Young Classic. Στις 13 Ιουλίου αποκλείστηκε από το τουρνουά στο πρώτο γύρο από τη Σερένα Ντιμπ. Στο υπόλοιπο του 2017 και στις αρχές του 2018, η Μπορν συνέχισε να παλεύει ενάντια σε διάφορους αντίπαλους όπως οι Λιβ Μόργκαν, Νίκι Κρος, Κάιρι Σέιν, και Ντακότα Κάι, ωστόσο ηττήθηκε απ'όλες τις παραπάνω.
Μοντέρ Γκορόμπ
Δομή
Υπάρχουν πέντε προτομές των Αμπντούς Σαλάμ, Ραφίκ Ούντιν Αχμέντ, Αμπντούλ Τζαμπάρ, Σοφιούρ Ραχμάν και Αμπούλ Μπαρκάτ. Αυτά βρίσκονται πάνω σε μια βάση. Στο πίσω μέρος, υπάρχει ένας μακρύς τοίχος. Υπάρχουν τρία βήματα προς το πάνω μέρος του τοίχου. Οι δύο πλευρές του τοίχου και άλλα μέρη φτιαγμένα από τούβλα έχουν διακοσμηθεί με φωτογραφίες του γλωσσικού κινήματος του 1952.
Βανέσα Μπορν
NXT (2016–σήμερα)
Στις 13 Φεβρουαρίου 2019 η Μπορν ξεκίνησε μια συμμαχία με την Αλίγια, αφού την βοήθησε να κερδίσει την Ταϋνάρα Κόντι. Στο πρώτο αγώνα όπου αγωνίστηκαν μαζί, νίκησαν την Κόντι και τη Σία Λι. Στο επεισόδιο του NXT της 27ης Νοεμβρίου έχασε από τη Λι, σε άλλον αγώνα.
Μοντέρ Γκορόμπ
Χρηματοδότηση
Τα έξοδα για την κατασκευή του γλυπτού ήταν 1.3 εκατομμύρια τάκα (~20.000 ευρώ). Η GrameenPhone, μια εταιρεία τηλεπικοινωνιών που ανήκει στον όμιλο Γκραμίν, έδωσε 1 εκατ. τάκα ως χορηγία και τα υπόλοιπα χρήματα προήλθαν από πόρους της Βεγγαλικής Ακαδημίας.
Βανέσα Μπορν
Παραπομπές
Κατηγορία:Επαγγελματίες Παλαιστές του WWE
Μοντέρ Γκορόμπ
Παραπομπές
Κατηγορία:Πολιτισμός του Μπανγκλαντές
Φρανσίσκο Χέντο
Βιογραφία
Ο La Galerna del Cantábrico (Η θάλασσα της Κανταβρίας), όπως ήταν γνωστός, ή "Πάκο", αγωνιζόταν ως αριστερός ακραίος επιθετικός και φημίστηκε για τις δεξιότητές του με τη μπάλα και την ικανότητά του να σκοράρει. Ο Χέντο ήταν ένας εξαιρετικά γρήγορος ποδοσφαιριστής, με άριστη τεχνική ικανότητα, η οποία του έδωσε τη δυνατότητα σε πολλαπλές τελικές πάσες κατά τη διάρκεια της καριέρας του. Ήταν επίσης απειλή για σκοράρισμα λόγω της ικανότητάς του στα μακρινά σουτ. Διακρίνονταν επίσης για το ομαδικό του πνεύμα και η αγαστή συνεργασία του με τους κορυφαίους συμπαίκτες του Αλφρέδο Ντι Στέφανο και Φέρεντς Πούσκας δημιούργησαν ένα εξαιρετικό τρίο. Θεωρείται ως ένας από τους μεγαλύτερους Ισπανούς ποδοσφαιριστές όλων των εποχών και ένας από τους καλύτερους παίκτες παγκόσμια στη θέση του.
Στον τελικό του Ευρωπαϊκού Κυπέλλου Πρωταθλητριών του 1957 στην έδρα της Ρεάλ Μαδρίτης, σημείωσε το δεύτερο γκολ της ομάδας στη νίκη με 2–0 κόντρα στη Φιορεντίνα και ένας άλλο σημαντικό γκολ του Χέντο ήταν στον τελικό του 1958, με αντίπαλο τη Μίλαν, όταν στην παράταση σημείωσε το νικητήριο στο 3–2 μετά από 107 λεπτά. Μεταξύ άλλων διακρίσεων, ο Χέντο κέρδισε το Ευρωπαϊκό Κύπελλο Πρωταθλητριών 6 φορές με τη Ρεάλ Μαδρίτης (ένα απαράμιλλο ρεκόρ), σημειώνοντας 30 γκολ σε 89 αγώνες καριέρας στη διοργάνωση. Δεν έχασε κανένα αγώνα Κυπέλλου Ευρώπης μεταξύ 1955 και 1970. Έπαιξε επίσης για την Εθνική Ισπανίας από το 1955 έως το 1969, συμμετέχοντας σε 43 αγώνες και σημείωσε 5 τέρματα. Με την εθνική της Ιβηρικής χώρας δεν γνώρισε επιτυχία σε κανένα από τα δύο Παγκόσμια Κύπελλα που συμμετείχε (1962 και 1966, στο οποίο ήταν και αρχηγός ).
Έπαιξε σε οκτώ τελικούς του μεγάλου Ευρωπαϊκού Κυπέλλου (ρεκόρ 6 νίκες–2 ήττες) με την ένατη ευρωπαϊκή τελική εμφάνιση στον τελικό του Κυπέλλου Κυπελλούχων το 1970–71 όπου η Ρεάλ Μαδρίτης στις 21 Μαρτίου 1971 αγωνίστηκε στην Ελλάδα στο Στάδιο Καραϊσκάκη και έχασε από την Τσέλσι με 1–2. Ήταν ο τελευταίος του αγώνας. Είναι κάτοχος αυτού του ρεκόρ από κοινού με το Πάολο Μαλντίνι (με επίδοση 5–3). Ο θρυλικός συμπαίκτης του στη Ρεάλ Μαδρίτης, Αλφρέδο Ντι Στέφανο (επίδοση 5–2) έρχεται τρίτος με 7.
Στις 23 Οκτωβρίου 1963 συμμετείχε ως μέλος της Μικτής Κόσμου στον αγώνα απέναντι στην Εθνικής Αγγλίας για τον εορτασμό των 100 χρόνων της αγγλικής ποδοσφαιρικής ιστορίας μαζί με τους Αλφρέδο Ντι Στέφανο, Φέρεντς Πούσκας, Λεβ Γιασίν, Εουσέμπιο, Ρεϊμόν Κοπά, Ντζάλμα Σάντος, Γιόζεφ Μάζοπουστ, Ούβε Ζέελερ, Ντένις Λόου κα. Επίσης συμμετείχε στη Μικτής Ευρώπης στον αγώνα προς τιμή του Στάνλεϊ Μάθιους στις 28 Απριλίου 1965.
Αφού αποσύρθηκε από το ποδόσφαιρο το 1971, έγινε προπονητής αναλαμβάνοντας την ευθύνη διαφόρων μικρών ομάδων. Στο τέλος, δέχθηκε θέση ως πρεσβευτής για τη Ρεάλ στην Ευρώπη. Ήταν επίτιμος πρόεδρος της Ρεάλ Μαδρίτης.
Τίτλοι και διακρίσεις
Ρεάλ Μαδρίτης Ατομικές διακρίσεις
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Ράθινγκ Σανταντέρ Κατηγορία:Επιθετικοί ποδοσφαιριστές Κατηγορία:FIFA 100 Κατηγορία:Προπονητές Πριμέρα Ντιβιζιόν Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Παγκοσμίου Κυπέλλου 1962 Κατηγορία:Ποδοσφαιριστές Παγκοσμίου Κυπέλλου 1966
Πέρασμα Σαλάνγκ
Το πέρασμα διασχίζει την οροσειρά Χίντου Κους, αν και πλέον η διάβαση γίνεται μέσω της σήραγγας Σαλάνγκ, η οποία διαβαίνει από το εσωτερικό της οροσειράς σε ύψος περίπου 3.400 μέτρων. Συνδέει το Τσαρικάρ και την Καμπούλ στη νότια πλευρά με το Μαζάρι Σαρίφ και το Κουντούζ στα βόρεια. Πριν την κατασκευή του δρόμου και της σήραγγας, η κύρια διαδρομή μεταξύ Καμπούλ και βορείου Αφγανιστάν περνούσε από το πέρασμα Σιμπάρ, μέσω του οποίου απαιτούνταν περισσότερη ώρα ταξιδιού, το οποίο διαρκούσε τρεις ημέρες.
Ο δρόμος που βρίσκεται επί του περάσματος χρησιμοποιήθηκε από βαρέα στρατιωτικά οχήματα κατά τις τελευταίες συμπλοκές και βρίσκεται σε κακή κατάσταση.
Στις 3 Νοεμβρίου 1982, κατά τη διάρκεια του σοβιετικού πολέμου στο Αφγανιστάν, μία μεγάλη πυρκαγιά ξέσπασε στη σήραγγα ενώ μέσα σε αυτή βρισκόταν σοβιετικό στρατιωτικό κομβόι. Μεγάλος, αλλά άγνωστος αριθμός σοβιετικών στρατευμάτων σκοτώθηκε στην πυρκαγιά της σήραγγας Σαλάνγκ.
Παραπομπές
Κατηγορία:Ορεινά περάσματα του Αφγανιστάν
Γιάννης Γκίκας
Ο Γιάννης Γκίκας (γεν. 1959) είναι Έλληνας ηλεκτρολόγος - μηχανικός, πρώην αθλητικός παράγοντας και πολιτικός, δήμαρχος Αιγάλεω από την 1 Σεπτεμβρίου 2019, καθώς αναδείχτηκε νικητής στις Δημοτικές Εκλογές του 2019 και διαδέχτηκε το Δημήτρη Μπίρμπα
Από το 2003 εκλέγεται δημοτικός σύμβουλος στην πόλη του Αιγάλεω, ενώ διετέλεσε αντιδήμαρχος Έργων & Τεχνικών Υπηρεσιών επί μία επταετία (2004 - 2010) επί δημαρχίας Δημήτρη Καλογερόπουλου. Επίσης ήταν πρόεδρος της Δημαρχιακής Επιτροπής από το 2005 έως το 2010. Από το 2014 είναι επικεφαλής του δημοτικού συνδυασμού "Συμμαχία για το Αιγάλεω". Έχει υπηρετήσει, ακόμη, ως μέλος του Τεχνικού Συμβουλίου Δημοσίων Έργων της Περιφέρειας Αττικής, του Συμβουλίου Χωροταξίας, Οικισμού και Περιβάλλοντος του Τομέα της Δυτικής Αθήνας, της Επιτροπής Θεσμών της Περιφερειακής Ένωσης Δήμων Αττικής, της Επιτροπής Άρθρου 152 της Αποκεντρωμένης Διοίκησης Αττικής και του Αναπτυξιακού Συνδέσμου Δυτικής Αθήνας. Από το 2002 έως το 2005 ήταν αντιπρόεδρος της ΠΑΕ Αιγάλεω. Χρημάτισε, επίσης, ειδικός σύμβουλος της Γενικής Γραμματείας Συντονισμού και Διαχείρισης Αποβλήτων.
Παραπομπές
Γκικας Γιαννης
Δημήτριος-Θεμιστοκλής- Τιμολέων Βισβίζης
Ο Θεμιστοκλής Βισβίζης (1814-1876) ήταν ο πρωτότοκος γιος του Χατζη- Αντώνη και της Δόμνας Βιζβίζη, πλουσίων πλοιοκτητών από την Αίνο της Ανατολικής Θράκης, που έδωσαν τη ζωή τους και την περιουσία τους για τον Αγώνα της πατρίδας για την Ανεξαρτησία το 1821.